_ 4 — 



Planktonundersøgelse er i V-h Aar gennemført for den midterste 

 Dam, men Materialet er endnu ikke helt bearbejdet færdigt. 



Dammene er endvidere anvendte under de kemisk-fysiske Under- 

 søgelser af de danske Ferskvande for derved at skaffe Oplysninger 

 om Mængden af Kulsyre og Ilt under Isen om Vinteren. Gerne 

 havde jeg sat en regelmæssig 14-Dages kemisk Undersøgelse i Gang, 

 i hvert Fald paa to af Dammene, men de fornødne Midler stod 

 desværre ikke til min Raadighed. Planerne om Studiet af Mose- 

 kalkens Genese maatte jeg derfor opgive. I Aarene 1907 — 1910 

 udførtes i Dammenes Littoralregion en Række thermiske Under- 

 søgelser, som, sammenholdte med tilsvarende Studier andre Steder, 

 er omtalt i forskellige Publikationer, udførligst i „Riologiske Arbejder 

 tilegnede Eug. Warming" 1911; de blev endvidere anvendte til Studiet 

 af Insekternes Overvintring under Isen. Endnu kan tilføjes, at Dam- 

 mene har været besøgt hyppigt af de Studerende ved Laboratoriet, 

 som heroppe samlede sig en stor Del Materiale til deres Studier. 



Man vil forhaabentlig af denne lille Oversigt se, at disse Damme 

 virkelig for de ferskvandsbiologiske Studier har spillet en ikke ube- 

 tydelig Rolle; de er for disse blevne, hvad min Tanke oprindelig 

 var: Store Friluftsakvarier, hvor Dyrene levede deres normale Liv 

 uden at mærke synderlig til, at de blev Genstand for Iagttagelse. 

 Man vil deraf forstaa, at alle vi, der har benyttet dem, og mest 

 selvfølgelig jeg selv, føler Trang til at rette en Tak til Hr. Kammer- 

 herre Dr. P. E. Müller, uden hvis Hjælp Dammene næppe var 

 blevne os overladt. I sin Ungdorn bidrog Kammerherren gennem 

 sit meget værdifulde Arbejde over Danmarks Gladocerer i høj Grad 

 til at øge Kendskabet til en af vore vigtigste Ferskvandsdyregrupper ; 

 skønt han ikke mere vendte tilbage til disse Studier, viste han dog 

 ved varmt at støtte den ovennævnte Ansøgning, at han havde be- 

 varet Interessen for ferskvandsbiologiske Studier usvækket. 



Ogsaa d'Hrr. Magistrene Ferdinandsen og Winge maa jeg bringe 

 min hjerteligste Tak for deres store og uegennyttige Arbejde; det 

 er mit Haab, at det i kommende Tid maa bære Frugt. Faar Dam- 

 mene Lov til at ligge i Fred, og kan vi, som det er vor Agt, hvert 

 5. Aar revidere Kortene, vil vi paa disse 3 Lokaliteter være i Stand 

 til nøje at følge, hvorledes de forskellige Floraer alt under Tilluk- 

 ningsprocesserne afløser hverandre, og noget lignende vil vel ogsaa 

 kunne gøres for Faunaens Vedkommende. 



C. Wesenberg -Lund. 



